Publication: Magyar Közlöny
Issue: MK-2003-60 (Year: 2003, Number: 60)
Era: 1990-2004
Section: miatti megsemmisítését. A hivatalvezetõ álláspontja szerint a helyi adókról szóló 1990. évi C. törvény (a továbbiakban: Htv.) alapján az idegenforgalmi adókötelezettség azt
Paragraph Index: 288

(2) bekezdése még arra is kitér, hogy a fizetendõ idegenforgalmi adót az adóbeszedésre kötelezett akkor is tartozik befizetni, ha annak beszedését elmulasztotta. Az Ör. támadott rendelkezése törvényi felhatalmazás nélkül megváltoztatja a idegenforgalmi adó beszedésére kötelezett kötelezettségét, azt a választási lehetõséget adva, hogy a magánszemély szállásadó, vagy utólag részletes elszámolás, vagy elõzetesen tételes idegenforgalmi adóátalány formájában fizetheti be az önkormányzat számlájára az idegenforgalmi adót. Ez utóbbi esetben a magánszemély szállásadó szerzõdést köt a polgármesteri hivatallal és a szerzõdés megkötését követõ 3 munkanapon belül a tételes idegenforgalmi adóátalányt befizeti az önkormányzat számlájára. Az Ör. 16/A. § (4) bekezdése szerint a beszedett idegenforgalmi adót a szállásadó nem köteles befizetni abban az esetben sem, ha az a befizetett tételes idegenforgalmi adóátalány összegét meghaladja. Az Ör. szabályozása azt jelenti, hogy egyfelõl az önkormányzat elõbb jut hozzá az idegenforgalmi adó összegéhez, mint azt befizették, a szállásadó ezt megelõlegezi, másfelõl a magánszemély szállásadó akkor is befizeti az adóátalányt, ha utóbb ezt nem éri el a ténylegesen beszedett adó, illetõleg külön nyeresége az, ha a ténylegesen beszedett adó meghaladja az adóátalány összegét. Ez ellentétes a Htv. rendelkezéseivel, mivel az idegenforgalmi adó az önkormányzatot illeti meg, a magánszemély szállásadó pedig az adó beszedésére kötelezett. Az Ör. 16/A. §-ában elõzetesen tételes idegenforgalmi adóátalánynak nevezett megoldás fogalmilag sem az, mert adóátalány fizetése az adó megfizetésére kötelezett oldalán merülhetne fel, nem pedig annál, aki az adó beszedésére kötelezett. A Htv. 6. §-a tételesen felsorolja, hogy az önkormányzat adómegállapítási joga mire terjed ki, ezek között az Ör. 16/A. §-ában alkalmazott megoldás nem szerepel, ezért is ellentétes a Htv.-vel. Az Alkotmánybíróság következetes gyakorlata szerint törvény felhatalmazása alapján kizárólag a felhatalmazás keretei között szabályozhat a képviselõ-testület, a felhatalmazás kereteit túllépõ, azt meghaladó önkormányzati szabályozás ellentétes a törvénnyel. [3/1999. (III. 24.) AB határozat, ABH 1999, 375, 377—378; 39/2001. (X. 19.) AB határozat, ABH 2001, 691—697; 18/2002. (IV. 25.) AB határozat, ABK 2002. április 175—177; 23/2002. (VI. 21.) AB határozat, ABK 2002. június—július 305—308;

Source: https://magyarkozlony.hu/hivatalos-lapok/58a07816435a4314a69cf670c98a06379305a183/dokumentumok/8037c9aaee75e8b61d344fa2f31f9c3f2114a5cb/letoltes